10. Forslag til ændring af Favrskov Kommunes regulativer for husholdningsaffald og 
erhvervsaffald (Åben)
Tidl. politisk behandling BY 27. november 2012
Forventet sagsgang
TM-U, ØK, BY, høring, TM-U, ØK, BY
Lovgrundlag
Miljøbeskyttelsesloven, affaldsbekendtgørelsen og 
affaldsaktørsbekendtgørelsen
SAGENS INDHOLD
Byrådet skal i denne sag tage stilling til ændring af Favrskov Kommunes regulativer for håndtering af 
husholdningsaffald og erhvervsaffald. I affaldsregulativerne beskrives og reguleres de indsamlings- og 
anvisningsordninger, der er etableret i [adresse].
Formålet er at få implementeret den nye affaldsbekendtgørelse, som trådte i kraft 1. januar 2021. De 
væsentligste ændringer i den nye affaldsbekendtgørelse er: 

Private borgere i hele [adresse] skal udsortere deres affald i 10 affaldsfraktioner: Madaffald, papiraffald, 
papaffald, metalaffald, glasaffald, plastaffald, tekstilaffald, drikke- og fødevarekartoner, restaffald samt 
farligt affald. 

Forbud mod afbrænding af haveaffald gælder både private borgere og virksomheder. Forbuddet mod 
afbrænding af haveaffald stammer fra EU’s rammedirektiv, da direktivet kræver, at alt bioaffald skal 
indsamles til genanvendelse. Dog har borgerne ret til at afbrænde haveaffald Sankt Hans aften, ligesom 
borgerne har tilladelse til at afbrænde rent tørt træ på dertil indrettede bålpladser.
Favrskov Forsyning A/S har i samarbejde med AffaldVarme [adresse], [adresse] og Renosyd udarbejdet et 
fælles koncept for de nye affaldsordninger (se bilag ”ny strømlinet affaldsordning”), som forventes at træde 
i kraft i 2023. Miljøstyrelsen er i februar 2021 orienteret om denne tidsplan for de fire forsyningsselskaber.
Grundlaget for regulativerne er et paradigme i affaldsaktørsbekendtgørelsen. Alle kommuner skal 
udarbejde regulativer efter denne struktur og efter godkendelse skal de implementeres i NSTAR, som står 
for den Nationale Standard Affalds Regulativdatabase.
Regulativ for husholdningsaffald

De 10 nye ordninger er tilføjet og beskrevet i regulativet. Ordningen for dagrenovation i det nuværende 
regulativ udgår, da de affaldstyper, som er omfattet af denne ordning, er fordelt på de nye fraktioner. 
Det skal bemærkes, at de nye ordninger, som er omfattet af §§ 10-19 først træder i kraft i 2023. Indtil 
da reguleres indsamlingsordninger for husholdningsaffald fortsat i henhold til det nuværende regulativ 
for husholdningsaffald.

Under ordning for haveaffald (§20) er tilføjet, at afbrænding af haveaffald ikke er tilladt. I regulativet er 
dog to undtagelser. Det er dels tilladt at afbrænde [adresse] Hans bål og afbrænde rent tørt træ på særligt 
indrettede bålpladser.

Ordning om nedgravede affaldscontainere er som noget nyt beskrevet i regulativet. Der er tale om 
overordnede regler særligt vedr. benyttelse af nedgravede affaldscontainere til de husstandsindsamlede 
affaldsfraktioner.
Regulativ for erhvervsaffald
Teknik- og Miljøudvalget
03-06-2021 08:00
Sagsnr. EMN-2021-00914
DokID: 2429333
Johnnie Kristiansen

Ordning for ikke-genanvendeligt farligt affald (§ 12). ”Forskrift for opbevaring af miljøfarlige råvarer, 
produkter og affald” blev i 2019 godkendt i en note til Teknik og Miljøudvalget, som erstatning for 
forskriften fra 2011. Forskriften er tilføjet som bilag til regulativet. Der er desuden tilføjet standardtekster 
fra paradigmet om opbevaring af farligt affald.

Ordning for forbrændingsegnet affald (§ 15).  Det er tilføjet, at afbrænding af haveaffald ikke er tilladt. I 
regulativet er dog to udtagelser, som vedrører naturplejeaktiviteter.
Desuden er der en række redaktionelle ændringer.
VURDERING
Teknik og Miljø vurderer, at tilføjelserne til regulativ for husholdningsaffald giver grundlag for udsortering i 
10 affaldsfraktioner: Madaffald, papiraffald, papaffald, metalaffald, glasaffald, plastaffald, tekstilaffald, 
drikke- og fødevarekartoner, restaffald samt farligt affald. Den kommende udsortering af affald vil medføre 
en bedre udnyttelsesgrad til genanvendelse, hvilket har en positiv klimaeffekt. 
Da indførelsen af de kommende indsamlingsordninger kræver gennemførelse af en række EU-udbud, og 
da der efterfølgende vil være leveringstider og implementeringsperioder for de kommende leverandører, vil 
de nye indsamlingsordninger først træde i kraft i 2023.
I de ordninger, som indebærer husstandsindsamling af affald, er det lagt til grund, at renovatøren henter 
affaldsbeholderen i skel ved ejendomme i byområder, mens der kan tømmes fra en standplads inde på 
ejendommen i landområder. I [adresse] findes begge løsninger i dag, idet sække og beholdere 
til dagrenovation tømmes fra standplads inde på ejendommen, mens beholderen til genanvendeligt affald 
skal sættes frem til skel før tømning.
Fordelen ved standpladsordningen er først og fremmest, at den giver et højere serviceniveau for 
størstedelen af borgerne, som ikke selv skal sørge for at sætte deres affaldsbeholdere frem til tømning. 
Jacobine Jepsen har særligt i landområder den fordel, at det undgås, at tomme affaldsbeholdere 
blæser ud på vejen, efter renovatøren har tømt beholderen. Ulempen ved standpladsordningen er, at der 
ved nogle ejendomme vil være adgangsforhold, som på grund af arbejdsmiljølovgivningen hindrer, at 
renovationsmedarbejderne kan hente beholderne fra en plads inde på ejendommen. I disse tilfælde er det 
under alle omstændigheder nødvendigt at stille beholderen i skel ved tømning.
De to modeller, som overvejes, er følgende:
1. Tømning fra standplads ved alle landejendomme og tømning ved skel ved byejendomme.
2. Tømning fra standplads hos alle ejendomme. Hvis standpladsløsningen ikke er væsentligt dyrere end 
skeltømning, foretrækkes denne løsning ud fra ovenstående betragtninger.
Økonomi ved at udbyde en standpladsordning frem for en skelordning kendes ikke, og derfor vil der 
udbydes med begge optioner. Hvis standplads løsningen ikke er væsentligt dyrere, foretrækkes denne 
løsning ud fra ovenstående betragtninger og regulativet kan blive justeret med dette tilvalg efter indhentning 
af priser og høringsperioden.
ØKONOMI
Økonomien med udsortering i 10 affaldsfraktioner for husholdningsaffald er beskrevet i sag vedr. ”Tillæg til 
affaldsplan 2020-2025”, der behandles sideløbende med denne sag. Der er ingen yderligere økonomiske 
konsekvenser for Favrskov Kommune.
 
INDDRAGELSE
Forslaget til ændring af Favrskov Kommunes regulativer for husholdningsaffald og erhvervsaffald er 
udarbejdet i tæt samarbejde mellem Favrskov Kommune og Favrskov Forsyning A/S.
INDSTILLING
Direktøren for Teknik og Miljø indstiller til Byrådet:
1.
At forslag til ændring af Favrskov Kommunes regulativer for husholdningsaffald og erhvervsaffald 
godkendes og fremlægges i offentlig høring i 8 uger.
BESLUTNING
Teknik- og Miljøudvalget, 3. juni 2021
Fraværende: Ingen
Indstilles godkendt.
Bilag
1.
Forskrift for opbevaring af miljøfarlige råvarer, produkter og affald (2434025)
2.
Forslag til ændring af regulativ for husholdningsaffald (2441590)
3.
Forslag til ændring af regulativ for erhvervsaffald (2441591)
4.
4.1 - Ny strømlinet affaldsordning (Anbefaling af fælles koncept i fire selskaber) (2442137)
